ככלל אין להעלות תמונות לוויקימסע אלא לויקישיתוף. ראו מידע נוסף בנושא זה כאן. עם זאת, האפשרות הזו קיימת, טכנית ועשויה להיות מועילה לפתרון בעיות שונות.
שימו לב: יש לזכור כי ויקימסע איננה אתר הבית הפרטי שלכם, וכי רצוי להעלות עד 2-3 תמונות אישיות, אם בכלל. כלל גמיש זה חל על ויקימטיילים שתורמים הלכה למעשה. איננו רואים בעין יפה משתמשים שנרשמו רק כדי לפתוח דף משתמש עם קורות חיים ומספר תמונות משפחתיות.
תחילה יש להיכנס לדף העלאת התמונות. דרך נוספת להגיע לדף זה היא דרך תפריט תיבת הכלים שבצד ימין של דף זה. באפשרות השלישית מופיעה הפעולה "העלה קובץ לשרת" - לחצו על קישור זה. לאחר מכן לחצו על הקישור "(העלה תמונה חופשית לוויקימסע)" שמופיע מתחת לסמל של ויקישיתוף שבתחתית הדף.
שימו לב: מדריך זה מסביר כיצד להעלות תמונה חופשית לוויקימסע. הוא אינו עוסק ברישוי התמונה. בנוסף, בדף העלאת קובץ לשרת הערות ואזהרות שונות אשר אינן מופיעות במדריך זה. אי לכך, יש לקרוא גם את המידע המופיע בדף העלאת תמונות. למידע נוסף בנוגע לרישוי תמונות, ראו כאן.
צילום מסך של טופס העלאת תמונה חופשית לוויקימסע. לחצו להגדלה.
בשדה זה מוצג באופן אוטומטי השם המקורי של הקובץ. אם לשם הקובץ המקורי אין משמעות ("DCIM1236.JPEG" או "P90177.JPG"), שנו את שם הקובץ לשם בעל משמעות באנגלית. לדוגמה, לתמונה שתצורף לדף משתמש של משתמש בשם Israel Israeli, קראו "Israel_Israeli.jpg". אם בכוונתכם להוסיף מספר תמונות לדף המשתמש, הוסיפו מספר סידורי, "Israel_Israeli_1.jpg" ו-"Israel_Israeli_2.jpg" וכדומה.
בשדה זה עליכם לבחור ברישיון המתאים למצב זכויות היוצרים של התמונה מתוך רשימה נפתחת. אם אתם יוצרי התמונה, מומלץ לבחור באפשרות "אני ייחוס ליוצר כולל הפצת נגזרות חת רישיון זהה (דו-רישיוני: GFDL ו-CC-BY-SA-3.0 (כולל רישיונות ישנים 2.5, 2.0 ו-1.0)" (היא האפשרות הראשונה).
אוחזר מתוך "https://he.wikivoyage.org/w/index.php?title=עזרה:העלאת_תמונה_חופשית&oldid=23211"
דף זה נערך לאחרונה ב־17:35, 18 ביוני 2013 על־ידי משתמש ויקימסע Tzafrir. מבוסס על העבודה של משתמשי ויקימסע ויקיג'אנקי, Vogone, Hanay, Aviados, Thatpage, Yonidebest, נטע, Narya וגם ברוקולי וגם אחרים.